Solani het gesê dié 20 seuns en ’n meisie het geen wettige dokumente op hulle gehad nie en kan net hulle land se tale praat.
Hy het bygevoeg die drywer van die trok pleit onskuldig. Die ou het aan die polisie vertel hy is aangesê om die kinders in Korsten in die Baaise noordelike gebiede af te laai.
Solani het destyds gesê die Valke ondersoek die moontlikheid dat dié kinders die slagoffers is van ’n groter internasionale kinderhandelsindikaat.
Solani het ook verduidelik sy departement, die Malawiese ambassade in Pretoria en die departement van justisie is besig met ’n plan om die kinders terug te neem na Malawi.
Kupelo het gesê: “Kinderontvoering is ’n ernstige bekommernis in die provinsie. Dit is ’n bedreiging.
“Ons wil ouers waarsku om waaksaam te wees en om nie hulle kinders alleen malls of winkel toe te stuur nie. Dieselfde geld vir kinders wat wag vir skool­vervoer.”